S-480/2018

Mál þetta, sem dómtekið var 16. janúar sl., er höfðað með ákæru, útgefinni af lögreglustjóranum á höfuðborgarsvæðinu 26. júní 2018, á hendur K-kk-þgf A-kk-þgf S-x-þgf A-kk-þgf, kt. [...],[...], Reykjavík og B-kk-þgf G. B-kk-þgf, kt. [...],[...], Kópavogi, fyrir eftirtalin hegningar-, umferðar- og fíkniefnalagabrot:

I.

Gegn ákærðu báðum fyrir fíkniefnalagabrot framin í félagi, með því að hafa, miðvikudaginn 30. nóvember 2016, í sameiningu haft í vörslum sínum samtals 39,85 g af amfetamíni og 27,68 g af kókaíni, en efnin fann lögregla í bakpoka sem ákærðu höfðu meðferðis við afskipti af þeim á umferðamiðstöðinni BSÍ að Vatnsmýravegi, Reykjavík.

Telst þessi háttsemi ákærðu varða við 2. gr. sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

II.

Gegn ákærða B-kk-þgf fyrir eftirtalin brot:

Fíkniefnalagabrot, með því að hafa á sama tíma og frá er greint í 1. tl. ákæru, haft í vörslum sínum 0,9 g af amfetamíni sem ákærði geymdi í buxnavasa og fannst við leit lögreglu í umrætt sinn.

Telst þessi háttsemi varða við 2. gr. sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Skjalafals, rangar sakargiftir og umferðarlagabrot með því að hafa ekið bifreiðinni [...] sviptur ökurétti og án þess að hafa öryggisbelti spennt við aksturinn um Dalveg, Kópavogi. Við athugun lögreglu á ökuréttindum ákærða gaf hann upp, í blekkingarskyni, persónuupplýsingar A, kt. [...], og reyndi þannig að draga dul á persónu sína. Ákærði ritaði í framhaldi „A“ undir vettvangsskýrslu lögreglu vegna umferðarlagabrota og kom því þannig til leiðar að A var sakaður um refsiverða háttsemi en upp komst um háttsemi ákærða er nefndum A var sent sektarboð vegna málsins í ágústmánuði 2016. Telst þessi háttsemi varða við 1. mgr. 148. gr. og 1. mgr. 155. gr. almennra hegningarlaga nr. 19/1940 og 1. mgr. 48. gr. og 1. mgr. 71. gr. umferðarlaga nr. 50/1987, sbr. 1. mgr. 100. gr. laganna.

Umferðarlagabrot með því að hafa, föstudaginn 19. ágúst 2018, ekið bifreiðinni [...] um Asparhvarf í Kópavogi, ófær um að stjórna henni örugglega vegna áhrifa ávana- og fíkniefna (í blóði mældist kókaín 50 ng/ml og tetrahýdrókannabínól 1,1 ng/ml).

Telst þessi háttsemi varða við 1., sbr. 2. mgr. 45. gr. a. umferðarlaga nr. 50/1987, sbr. 1. mgr. 100. laganna.

III.

Gegn ákærða K-kk-þgf fyrir eftirtalin brot:

Fíkniefnalagabrot, með því að hafa á sama tíma og frá er greint í 1. tl. ákæru, haft í vörslum sínum 0,14 g af kókaíni og 1 stk. ecstasy töflu sem ákærði geymdi í úlpu og í buxnavasa og fundust við leit lögreglu í umrætt sinn. Telst þessi háttsemi varða við 2. gr. sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Fíkniefnalagabrot með því að hafa, miðvikudaginn 21. september 2016, haft í vörslum sínum 0,49 g af kókaíni sem ákærði geymdi í buxnavasa og fannst við leit lögreglu í kjölfar afskipta af ákærða á Suðurlandsbraut 26 í Reykjavík.

Telst þessi háttsemi varða við 2. gr. sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Umferðarlagabrot með því að hafa, sunnudaginn 1. apríl 2018, ekið bifreiðinni [...] um Bæjarlind, Kópavogi, óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 105 ng/ml, kókaín 240 ng/ml sem einnig mældist í þvagi ásamt MDMA og metamfetamíni).

Telst þessi háttsemi varða við 1., sbr. 2. mgr. 45. gr. a. umferðarlaga nr. 50/1987, sbr. 1. mgr. 100. laganna.

Umferðarlagabrot með því að hafa, fimmtudaginn 19. apríl 2018, ekið bifreiðinni [...] um Vesturlandsveg, við Höfðabakka, Reykjavík, óhæfur um að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 1,1 ng/ml).

Telst þessi háttsemi varða við 1., sbr. 2. mgr. 45. gr. a. umferðarlaga nr. 50/1987, sbr. 1. mgr. 100. gr. laganna.

Fíkniefnalagabrot með því að hafa, sunnudaginn 13. maí 2018, haft í vörslum sínum 0,41 g af maríjúana sem ákærði geymdi í buxnavasa og lögregla fann við öryggisleit á lögreglustöðinni við Hverfisgötu 113-115, Reykjavík.

Telst þessi háttsemi varða við 2. gr. sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærðu verði dæmdir til refsingar og til greiðslu alls sakarkostnaðar.

Þá er þess krafist að ákærðu verði dæmdir til sviptingar ökuréttar, skv. 101. gr. og 102. gr. umferðarlaga nr. 50/1987, sbr. 25. gr. laga nr. 44/1993 og 18. gr. laga nr. 66/2006. Loks er þess krafist að gerð verði upptæk framangreind 40,75 g af amfetamíni, 28,31 g af kókaíni, 1 stk. ecstasy tafla og 0,41 g af maríjúana, samkvæmt heimild í 6. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001.

Mál meðákærða B-kk-ef G. B-kk-ef var skilið frá máli ákærða í þinghaldi 19. september sl. og féll dómur í því máli hinn 26. september sl., sbr. dóm Héraðsdóms Reykjavíkur í máli nr. S-575/2018. Með þeim dómi voru jafnframt gerð upptæk 40,75 g af amfetamíni og 27,68 g af kókaíni, svo sem krafist er í ákæru.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði, K-kk-nf A-kk-nf S-kk-nf A-kk-nf, hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 20. júní 2018, hefur ákærði ekki gerst sekur um refsiverða háttsemi fyrr. Ákærði hefur játað brot sín greiðlega og er það virt honum til refsilækkunar. Þá verður jafnframt horft til þess að ákærði var ungur að árum er hann framdi brot sín.

Með hliðsjón af framangreindu og sakarefni þessa máls, þykir refsing ákærða hæfilega ákveðin fangelsi í 30 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa að haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru er ákærði sviptur ökurétti í 14 mánuði frá birtingu dóms þessa að telja. Þá eru jafnframt með vísan til lagaákvæða í ákæru gerð upptæk 0,63 g af kókaíni, 1 stk. ecstasy tafla og 0,41 g af maríjúana sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, G-kk-ef Á-kk-ef lögmanns, 105.400 krónur, að meðtöldum virðisaukaskatti, og 316.233 krónur í annan sakarkostnað.

Af hálfu ákæruvaldsins flutti málið A-kvk-nf L-kvk-nf G-kvk-nf aðstoðarsaksóknari.

Þ-kvk-nf L-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, K-kk-nf A-kk-nf S-kk-nf A-kk-nf, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði er sviptur ökurétti í 14 mánuði frá birtingu dómsins að telja.

Upptæk eru gerð 0,63 g af kókaíni, 1 stk. ecstasy tafla og 0,41 g af maríjúana.

Ákærði greiði málsvarnarþóknun skipaðs verjanda síns, G-kk-ef Á-kk-ef lögmanns, 105.400 krónur og 316.233 krónur í annan sakarkostnað.

Þ-kvk-nf L-kvk-nf